2ος ΝΥΧΤΕΡΙΝΟΣ ΑΓΩΝΑΣ ΔΡΟΜΟΥ ΧΑΛΑΝΔΡΙΟΥ

*ΔΙΟΡΓΑΝΩΣΗ ΔΗΜΟΣ ΧΑΛΑΝΔΡΙΟΥ*

*ΔΙΕΥΘΥΝΣΗ ΠΑΙΔΕΙΑΣ ΑΘΛΗΤΙΣΜΟΥ & Ν.ΓΕΝΙΑΣ*

# ΠΡΟΚΗΡΥΞΗ ΑΓΩΝΑ

Ο Δήμος Χαλανδρίου προκηρύσσει τον 2Ο Νυχτερινό Αγώνα Δρόμου Ρεματιάς Χαλανδρίου με την ονομασία **“CHALANDRI Run the Christmas Night.”** Ο αγώνας διοργανώνεται στο πλαίσιο των εορταστικών εκδηλώσεων του Δήμου Χαλανδρίου.

# ΟΡΓΑΝΩΤΙΚΗ ΕΠΙΤΡΟΠΗ ΑΓΩΝΑ

**Πρόεδρος :** Μαυρουδής Χάρης Αντιδήμαρχος Εξυπηρέτησης Πολιτών Και

Αθλητισμού

**Μέλη:**  Δεληγιάννη Πολυξένη Προϊσταμένη Διεύθυνσης Αθλητισμού

Παιδείας & Ν.Γενιάς

Λυπήρος Γεώργιος Προϊστάμενος Τμήματος Διεύθυνσης Αθλητισμού Παιδείας & Ν.Γενιάς

Μπακόλας Παναγιώτης Προϊστάμενος Τμήματος Διεύθυνσης Αθλητισμού Παιδείας & Ν.Γενιάς

Κατσαρού Μαργαρίτα Υπάλληλος Διεύθυνσης Αθλητισμού

Παιδείας & Ν.Γενιάς

**Τεχνικοί Διευθυντές :** Γουδέλης Παναγιώτης (Καθηγητής Φυσικής Αγωγής)

Κουφομιχαήλ Άννα (Καθηγήτρια Φυσικής Αγωγής)

# Βασικά Στοιχεία Αγώνα

**ΔΙΑΔΡΟΜΗ:** Πρόκειται για **νυχτερινό** αγώνα δρόμου **5.400μ.** με αφετηρία και τερματισμό την κεντρική πλατεία της πόλης μας. Tαυτόχρονα, δίνεται η δυνατότητα σε βαδιστές (μη αγωνιστικός χαρακτήρας) να περπατήσουν μέρος της διαδρομής για 2300μ. περίπου και να τερματίσουν στο σημείο της αφετηρίας. Οι δρομείς ξεκινούν από την Κεντρική Πλατεία (Ελευθερωτών- Αγίου Νικολάου) και τρέχουν μια κυκλική διαδρομή Η διαδρομή χαρακτηρίζεται, ως διαδρομή **μικτής επιφάνειας.** Κατά μήκος της διαδρομής οι συμμετέχοντες θα έχουν την ευκαιρία να τρέξουν στους κεντρικούς εμπορικούς δρόμους του Χαλανδρίου, εντός της ρεματιάς, καθώς και κατά μήκος της παραρεμάτιας ζώνης διασχίζοντας πολύ όμορφα τοπία.

**ΗΜΕΡΟΜΗΝΙΑ ΔΙΕΞΑΓΩΓΗΣ :** Κυριακή 18/12/2022

|  |  |
| --- | --- |
| **ΩΡΑ ΕΚΚΙΝΗΣΗΣ:** 20:30 | 5400μ. Ανδρών – Γυναικών |
|  |  |
| **ΩΡΑ ΕΚΚΙΝΗΣΗΣ:** 21:00 | 2300μ. Ελεύθερη Συμμετοχή |

**ΧΡΟΝΙΚΟ ΟΡΙΟ ΤΕΡΜΑΤΙΣΜΟΥ**

ΑΓΩΝΑΣ 5400μ.: Πενήντα (50’) λεπτά (πέραν αυτού του ορίου, οι δρομείς τρέχουν χωρίς την υποστήριξη της διοργάνωσης).Το χρονικό όριο για τους βαδιστές ορίζεται στα (30’).

**ΤΟΠΟΣ ΕΚΚΙΝΗΣΗΣ/ΤΕΡΜΑΤΙΜΟΥ:** Κεντρική Πλατεία Χαλανδρίου(Πλατεία Ελευθερωτών).

**ΚΟΣΤΟΣ ΣΥΜΜΕΤΟΧΗΣ:** Δωρεάν

## ΔΙΑΔΙΚΑΣΙΕΣ ΚΑΙ ΚΑΝΟΝΙΣΜΟΙ ΔΙΕΞΑΓΩΓΗΣ ΑΓΩΝΑ ΔΡΟΜΟΥ

*Δηλώσεις Συμμετοχής:*

Η Οργανωτική Επιτροπή θα δέχεται Δηλώσεις Συμμετοχής μόνο μέσω συμπλήρωσης της ηλεκτρονικής φόρμας, στον παρακάτω σύνδεσμο <http://evest.gr/entries/index.php/chalandri-run-the-christmas-registration>.

Στην φόρμα συμμετοχής θα υπάρχει η δυνατότητα επιλογής(*ανά άτομο*) για συμμετοχή είτε στον αγώνα τρεξίματος είτε στην διαδρομή βάδισης και μόνο σε μία από αυτές. **Σε περίπτωση εγγραφής(*από το ίδιο άτομο*) και στις δύο διαδρομές οι συμμετοχές θεωρούνται άκυρες από την εταιρία χρονομέτρησης** .

Με την ηλεκτρονική αποστολή της συμπληρωμένης δήλωσης συμμετοχής του αγώνα, ο συμμετέχων αποδέχεται πλήρως τους όρους διεξαγωγής του αγώνα σύμφωνα με την προκήρυξη.

Επίσης, ο σύνδεσμος για την ηλεκτρονική φόρμα θα βρίσκεται και στην παρακάτω ιστοσελίδα στο [www.chalandri.gr](http://www.chalandri.gr).

Οι Δηλώσεις συμμετοχής για όλους τους αγώνες πρέπει να κατατεθούν έως και την **Κυριακή 11/12/2022** και ώρα 24:00.

Στο τέλος της διαδικασίας υποβολής της φόρμας εγγραφής θα δίνετε μοναδικός κωδικός συμμετοχής *(όχι αριθμός συμμετοχής*) που αυτόματα σημαίνει ότι η εγγραφή είναι επιτυχής.

Οποιαδήποτε δήλωση συμμετοχής υποβληθεί πέραν της ανωτέρας ημερομηνίας δεν θα θεωρείται έγκυρη.

Πέραν του ορίου των χιλίων (1.000) συμμετεχόντων και για τις δύο διαδρομές, η Οργανωτική Επιτροπή δεν θα δεχτεί περαιτέρω εγγραφές, ανεξαρτήτου της τελικής ημερομηνίας υποβολής που έχει ορίσει.

**Δηλώσεις συμμετοχής την ημέρα του αγώνα δεν θα γίνονται δεκτές.**

Παρακαλούμε τους φίλους δρομείς να συμπληρώνουν όλα τα στοιχεία που αναγράφονται στις αιτήσεις για να διευκολύνεται το έργο της διοργανώτριας αρχής.

Για οποιαδήποτε πληροφορία μην διστάσετε να επικοινωνήσετε με την Διεύθυνση Αθλητισμού του Δήμου Χαλανδρίου στα τηλέφωνα 210-6856410 και 210-6819350, e-mail:[**agones@halandri.gr**](mailto:agones@halandri.gr)**.**

*Δικαίωμα Συμμετοχής:*

Δικαίωμα συμμετοχής στον αγώνα έχουν όλοι οι Άνδρες και Γυναίκες γεννημένοι έως το **2010**.

Στον αγώνα δυναμικού βάδην δικαίωμα συμμετοχής έχουν όλοι οι Άνδρες και Γυναίκες γεννημένοι έως το **2013**.

Σε περίπτωση που ο/η δρομέας είναι κάτω των 18 ετών η δήλωση συμμετοχής πρέπει να είναι υπογεγραμμένη από τον γονέα /κηδεμόνα.

Θεωρείται απαραίτητο να τονισθεί ότι όλοι οι δρομείς ανεξαρτήτου ηλικίας θα πρέπει πρόσφατα να έχουν εξεταστεί από εξειδικευμένο Ιατρό, διότι αγωνίζονται με δική τους αποκλειστικά ευθύνη-γονέων/κηδεμόνων.

*Κέντρο Εγγραφών και Διανομή Αθλητικού Υλικού:*

Η διανομή του αθλητικού υλικού (νούμερο συμμετοχής, ηλεκτρονικός μετρητής <chip>) θα γίνεται το Σάββατο **17/12/2022 από 10:00 έως 20:00 και την Κυριακή 18/12/2022 από 9:00 έως 15:00 στην Κεντρική Πλατεία του Χαλανδρίου σε ειδικό χώρο διαμορφωμένο από την διοργανώτρια αρχή ή στα κεντρικά ΚΕΠ Χαλανδρίου**.

Η Διοργανώτρια Αρχή για την ημέρα του Αγώνα έχει προβλέψει ειδικό χώρο φύλαξης του ιματισμού των δρομέων.(Κεντρικό Κ.Ε.Π Χαλανδρίου)

*Κανονισμοί:*

Απαγορεύεται κάθε παράκαμψη και συντόμευση της διαδρομής. Επιπλέον, απαιτείται η αλληλοκατανόηση και εξυπηρέτηση των δρομέων μεταξύ τους, τόσο πριν όσο και μετά τον αγώνα, ιδιαίτερα όμως κατά τη διάρκεια του αγώνα. Μεμονωμένοι δρομείς αλλά και ομάδες δρομέων οφείλουν να σέβονται τους υπόλοιπους συναθλητές τους, να μην αλληλο-εμποδίζονται στην προσπάθειά τους και να μην εμποδίζουν την ομαλή διεξαγωγή του αγώνα. Δεδομένου του ότι ο αγώνας διεξάγεται σε ευαίσθητο οικολογικά περιβάλλον, απαγορεύεται η ρίψη πάσης φύσεως απορριμμάτων κατά μήκος όλης της διαδρομής.

**Ότι δεν ορίζεται στην προκήρυξη θα ρυθμίζεται από τον τεχνικό διευθυντή αγώνα.**

*Τροποποίηση Διαδρομών και Κανονισμών- Διαδικασιών:*

Η Διοργανώτρια αρχή έχει το δικαίωμα, να προβεί στην τροποποίηση των Διαδρομών του Αγώνα και των Κανονισμών –Διαδικασιών, καθώς και στην διακοπή ή αναβολή του αγώνα εάν κριθεί απαραίτητο και πάντα για την ασφάλεια και την καλύτερη εξυπηρέτηση των δρομέων.

*Χρονομέτρηση-Αριθμός Συμμετοχής:*

Ο Νυχτερινός Αγώνας Δρόμου Ρεματιάς Χαλανδρίου θα υποστηρίζεται από σύστημα Ηλεκτρονικής Χρονομέτρησης.

Όλοι οι δρομείς πρέπει να αγωνιστούν, με τον Αριθμό συμμετοχής τοποθετημένο σε εμφανές σημείο στην ενδυμασία τους.

Η διαδρομή βαδίσματος δεν θα υποστηρίζεται από ηλεκτρονική χρονομέτρηση, αλλά θα δοθούν κανονικά αριθμοί συμμετοχής διαφορετικού χρωματισμού από τον αγώνα τρεξίματος. Οι βαδιστές είναι υποχρεωμένοι να φορούν και αυτοί, σε ευδιάκριτο σημείο τον αριθμό τους , προς διευκόλυνση της διοργανώτριας αρχής.

*Υγειονομική Κάλυψη:*

Οι δρομείς/βαδιστές που θα λάβουν μέρος στον Αγώνα, οφείλουν να υποβληθούν σε πλήρη ιατρικό έλεγχο πριν τη συμμετοχή τους, με προσωπική τους ευθύνη.

Την ημέρα του αγώνα, θα υπάρχει υγειονομική κάλυψη στον χώρο της Εκκίνησης- Τερματισμού και σε όλο το μήκος της διαδρομής από Γιατρούς – Νοσηλευτές και Εθελοντές Διασώστες.

*Σήμανση Διαδρομής:*

Σε όλο το μήκος της αγωνιστικής διαδρομής ανά Χίλια Μέτρα, θα υπάρχει σχετική ένδειξη από την διοργανώτρια αρχή, που θα δηλώνει την διανυθείσα χιλιομετρική απόσταση, καθώς και την σωστή πορεία της διαδρομής. Επιπλέον της σήμανσης, θα υπάρχει προσωπικό σε κομβικά σημεία και σε σημεία ελέγχου του Αγώνα που θα ενημερώνει τους δρομείς και θα καταγράφει τα “*περάσματα”* τους (Σταθμοί Ελέγχου). Επιπλέον θα υπάρχει προπομπός αγώνα που θα οδηγεί τους πρώτους αθλητές και σκούπα αγώνα για τους τελευταίους.

*Σταθμοί Τροφοδοσίας-Απορρίμματα:*

Θα παρέχεται στους δρομείς του Αγώνα εμφιαλωμένο νερό στο χώρο της Εκκίνησης –Τερματισμού.

Όλοι οι δρομείς που συμμετέχουν στον Αγώνα Δρόμου, καθώς και το προσωπικό της διοργανώτριας αρχής, οφείλει να διατηρήσει το φυσικό περιβάλλον καθαρό. Η διοργανώτρια αρχή, θα προβλέπει για όλη τη διαδρομή σημεία αποκομιδής απορριμμάτων και ειδικότερα στους Σταθμούς Τροφοδοσίας και στα Σημεία Ελέγχου.

*Έπαθλα - Απονομές:*

Μετάλλιο και Κύπελλο θα απονεμηθεί στον πρώτο νικητή και νικήτρια της γενικής κατάταξης.

Μετάλλιο 2ης και 3ης νίκης θα απονεμηθεί αντίστοιχα στους νικητές και νικήτριες 2ης και 3ης θέσης της γενικής κατάταξης.

Αναμνηστικά Διπλώματα και Μετάλλια Συμμετοχής θα πάρουν όλοι όσοι τερματίσουν τον αγώνα.

Τα μετάλλια και τα διπλώματα συμμετοχής θα δίνονται μετά την γραμμή τερματισμού, σε ειδικά διαμορφωμένο χώρο, σε σημείο που να μην εμποδίζεται η ροή του Αγώνα.

*Αποτελέσματα:*

Μετά την λήξη κάθε αγώνα, θα ανακοινώνονται άμεσα τα αποτελέσματα των τριών πρώτων δρομέων(Άνδρες – Γυναίκες).

Τα επίσημα αποτελέσματα όλων των δρομέων, που συμμετείχαν στους αγώ[νες, κατόπιν επεξεργασίας από τους υπευ](http://agonasrematiashalandriou.wordpress.com/)θύνους Ηλεκτρονικής Χρονομέτρησης, θα ανακοινωθούν στην ιστοσελίδα [www.chalandri.gr](http://www.chalandri.gr), καθώς και σε άλλες ιστοσελίδες Αθλητικού ενδιαφέροντος.

*Ηλικιακές Κατηγορίες Αγώνων:*

Θα υπάρξει Γενική Κατάταξη χωρίς ηλιακές κατηγορίες.

Το δυναμικό βάδην δεν έχει αγωνιστικό χαρακτήρα και δεν υπάρχει σειρά κατάταξης.

*Προσωπικά Δεδομένα-Επικοινωνία- Τύπος- Φωτογραφίες:*

Η Διοργανώτρια αρχή είναι υπεύθυνη για την παροχή πληροφοριών σε οποιοδήποτε Μέσο Ενημέρωσης(*σε ότι αφορά τη διοργάνωση)* με συνεντεύξεις, δελτία τύπου και παροχή φωτογραφικού υλικού. Υπεύθυνο τμήμα ορίζεται το Γραφείο Τύπου Δήμου Χαλανδρίου. Για οποιαδήποτε συμπληρωματική πληροφορία, διευκρίνιση και θέματα επικοινωνίας ορίζεται η Διεύθυνση Αθλητισμού και Παιδείας του Δήμου Χαλανδρίου.

Οι συμμετέχοντες αποδέχονται ότι τα προσωπικά δεδομένα τους παρέχονται σε τρίτους για σκοπούς χρονομέτρησης, σύνταξης καταλόγου αποτελεσμάτων, καθώς και δημοσίευσης αυτών στο διαδίκτυο. Τα δεδομένα προσωπικού χαρακτήρα του συμμετέχοντος, που παρέχονται στο πλαίσιο της διαδικασίας αίτησης συμμετοχής, θα αποθηκεύονται και θα χρησιμοποιούνται για σκοπούς που συνδέονται αποκλειστικά και μόνο με τη διεκπεραίωση του αγώνα. Με την αίτηση συμμετοχής συμμετέχων συμφωνεί ότι τα δεδομένα του τυγχάνουν επεξεργασίας για τους σκοπούς της διεξαγωγής του αγώνα. Οποιαδήποτε άλλη επεξεργασία δεδομένων προσωπικού χαρακτήρα του συμμετέχοντος, γίνεται μόνο κατόπιν συναίνεσης του υποκειμένου των δεδομένων για τον εκάστοτε δηλούμενο συγκεκριμένο σκοπό.

Οι συμμετέχοντες αποδέχονται ότι τα προσωπικά δεδομένα τους παρέχονται στην Ασφαλιστική Εταιρία με την οποία συνεργάζεται η διοργανώτρια αρχή στο πλαίσιο διεξαγωγής του αγώνα με σκοπό την ασφάλισή τους σε περίπτωση ατυχήματος κατά την διάρκεια διεξαγωγής του αγώνα.

Οι συμμετέχοντες στη διοργάνωση συναινούν στη χρήση της εικόνας τους που λαμβάνεται κατά την διάρκεια του αγώνα από τους διοργανωτές, χορηγούς ή άλλους τυχόν συνεργάτες της διοργάνωσης για σκοπούς δημοσιότητας και μελλοντικής προβολής αυτής, χωρίς κανένα δικαίωμα σε ολική ή μερική αποζημίωση για το λόγο αυτό.

*Εθελοντισμός:*

Οι εθελοντές είναι ένας από τους σημαντικότερους συντελεστές μιας επιτυχημένης αθλητικής διοργάνωσης. Συμμετέχοντας ως εθελοντές στον νυχτερινό αγώνα δρόμου της Ρεματιάς αποκομίζετε μια σημαντική εμπειρία και ταυτόχρονα συμβάλλετε στην ασφαλή και επιτυχή διεξαγωγή του αγώνα.

Για πληροφορίες και δηλώσεις συμμετοχής οι ενδιαφερόμενοι θα μπορούν να επικοινωνούν με την Διεύθυνση Αθλητισμού Παιδείας & Ν.Γενιάς στα τηλέφωνα 210-6856410 και 210-6821975.